เครื่องใช้ไฟฟ้า แหล่งพลังงาน หลอดไฟ เครื่องทำความร้อนและความเย็น
คุณรู้ไหมว่าเครื่องใช้ไฟฟ้าที่เสียบปลั๊กอยู่นั้นยังคงใช้พลังงานอยู่ แม้ว่าเราจะปิดการใช้งานไปแล้ว แม้แต่เครื่องใช้ไฟฟ้าขนาดเล็ก เช่น เครื่องอุ่นกาแฟ ก็ยังใช้พลังงานทีละน้อยทุกครั้งที่เสียบปลั๊กอยู่ แม้หลังจากที่ทานกาแฟแก้วสุดท้ายไปแล้วก็ตาม   ปลั๊กพ่วงที่มีสวิตช์จะช่วยให้ทุกอย่างง่ายยิ่งขึ้น แทนที่จะดึงปลั๊กอุปกรณ์ทั้ง 5 ตัวเพื่อประหยัดพลังงาน สิ่งที่คุณต้องทำก็เพียงแค่ปิดสวิตช์ปลั๊กพ่วงเพียงครั้งเดียว ปิดคอมพิวเตอร์และถอดปลั๊กออกในช่วงท้ายของวัน คอมพิวเตอร์ใช้พลังงานเป็นจำนวนมาก และเมื่อเสียบปลั๊กทิ้งไว้ คุณก็จะเสียพลังงานและเงินไปโดยเปล่าประโยชน์   อย่าเสียบปลั๊กโทรทัศน์เอาไว้ตลอดเวลา การถอดปลั๊กเมื่อคุณใช้งานเสร็จแล้วอาจจะทำให้คุณรู้สึกไม่สะดวกสบาย แต่การประหยัดเงินเป็นสิ่งที่มีค่ามากกว่า ถอดปลั๊กไมค์และลำโพง อุปกรณ์เหล่านี้เป็นต้นเหตุที่แย่ที่สุดเพราะจะใช้พลังงานมากยิ่งขึ้นเมื่อไม่ได้ใช้งาน อย่าละเลยเครื่องใช้ไฟฟ้าชิ้นเล็กๆ เช่น ที่ชาร์จแบตเตอรี่โทรศัพท์ เครื่องใช้ไฟฟ้าในครัว เครื่องเป่าผม และอะไรก็ตามที่ใช้ไฟฟ้าในการทำงาน ในการผลิตเครื่องใช้ไฟฟ้ารุ่นเก่านั้น บริษัทยังไม่ได้คำนึงถึงการประหยัดพลังงาน แต่เครื่องใช้ไฟฟ้ารุ่นใหม่จะถูกออกแบบมาเพื่อประหยัดพลังงานมากยิ่งขึ้น ซึ่งช่วยให้คุณลดค่าใช้จ่ายในครัวเรือนและลดปริมาณก๊าซเรือนกระจก ถ้าคุณมีตู้เย็น เตาอบ เตาทำอาหาร เครื่องล้างจาน เครื่องซักผ้า หรือเครื่องอบผ้าเก่าๆ หรือเครื่องใช้ไฟฟ้าขนาดใหญ่ประเภทอื่น ให้ลองพิจารณาซื้อใหม่   มองหาสัญลักษณ์ "Energy Star” บนเครื่องใช้ไฟฟ้าใหม่ๆ ซึ่งจะช่วยให้คุณรู้ถึงปริมาณพลังงานที่เครื่องใช้ไฟฟ้าใช้งาน เครื่องใช้ไฟฟ้าที่ประหยัดพลังงานมากจะมีราคาแพงกว่าเครื่องใช้ไฟฟ้าที่ไม่มีระบบดังกล่าว แต่คุณจะได้เงินกลับคืนผ่านการประหยัดพลังงาน ถ้าการเปลี่ยนเครื่องใช้ไฟฟ้าใหม่ไม่ใช่ทางเลือกของคุณ ยังมีวิธีอีกมากมายในการเปลี่ยนพฤติกรรมของคุณ เพื่อให้คุณใช้พลังงานไฟฟ้าน้อยที่สุดเท่าที่เป็นไปได้  ใส่จานในเครื่องล้างจานให้เต็มก่อนใช้งานมากกว่าล้างทีละเล็กทีละน้อย อย่าเปิดเตาระหว่างใช้งาน เพราะจะมีพลังงานความร้อนไหลออกมาและทำให้เตาต้องใช้พลังงานเพิ่มเพื่อสร้างความร้อนทดแทน อย่าเปิดตู้เย็นทิ้งไว้แล้วยืนคิดว่าจะกินอะไรดี เปิดและปิดตู้เย็นให้เร็วที่สุดเท่าที่จะเป็นไปได้ คุณควรจะตรวจสอบแผ่นยางที่อยู่ตรงประตูตู้เย็น แล้วเปลี่ยนใหม่เมื่อแผ่นนั้นเสียหาย ใส่ผ้าในเครื่องซักผ้าให้เต็มแทนที่จะซักทีละน้อย คนสมัยก่อนไม่ได้ต้องการเครื่องใช้ไฟฟ้าในการทำงานบ้าน ทดลองหาวิธีใช้เครื่องใช้ไฟฟ้าทำในสิ่งที่จำเป็นเท่านั้น การใช้เครื่องใช้ไฟฟ้าน้อยลงอาจทำให้การทำงานบ้านบางอย่างยาวนานกว่าเดิม แต่ถ้าคุณให้ทุกคนในครอบครัวมีส่วนร่วมด้วย คุณก็จะไม่เสียเวลาทำงานบ้านมากเกินไป   คนส่วนใหญ่จะซักผ้าเกินกว่าที่จำเป็น พยายามลดปริมาณการซักผ้าในแต่ละสัปดาห์ดู ตากผ้าไว้หลังบ้านและปล่อยให้ผ้าแห้งเองแทนที่จะใช้เครื่องอบผ้า ล้างจานด้วยมือ (โดยใช้วิธีประหยัดน้ำ) แทนที่จะใช้เครื่องล้างจาน จำกัดการทำขนมเป็น 1 ครั้งต่อสัปดาห์ ระหว่างนั้นคุณก็ทำอาหารประเภทอื่นๆ  วิธีนี้จะทำให้คุณไม่ต้องใช้เตาอบซ้ำแล้วซ้ำอีก หยุดใช้เครื่องใช้ไฟฟ้าเล็กๆ ที่คุณไม่จำเป็น เช่น เครื่องฟอกอากาศ ให้ลองเปิดหน้าต่างแทน ลองหาแหล่งพลังงานจากบริษัทที่ใช้พลังงานทดแทน เช่น พลังงานลมหรือพลังงานแสงอาทิตย์ มีบริษัทหลายแห่งที่มีบริการดังกล่าวแม้จะยังเป็นส่วนเล็กๆ อยู่ ดังนั้น คุณอาจต้องค้นหาสักหน่อย การเปลี่ยนแหล่งพลังงานอาจจะมีค่าใช้จ่ายสูงในช่วงแรก แต่คุณจะสามารถประหยัดเงินได้ในระยะยาว เปิดหน้าต่างและให้แสงอาทิตย์เข้ามาในบ้านของคุณ การใช้แสงจากธรรมชาติแทนที่จะใช้หลอดไฟสามารถช่วยลดการใช้พลังงานไฟฟ้าระหว่างวันได้เป็นจำนวนมาก  ให้ลองทำแบบนี้ไม่ว่าคุณจะอยู่ที่ทำงานหรืออยู่ที่บ้านของตัวเอง นอกจากนี้ แสงจากธรรมชาติยังช่วยเพิ่มความสุขได้อีกด้วย  ซึ่งเป็นสิ่งที่น่าจูงใจให้คุณเปิดผ้าม่านออกแล้วรับแสงอาทิตย์เข้าตัวคุณ   พยายามจัดพื้นที่ทำงานของคุณให้แสงจากธรรมชาติตกกระทบบริเวณโต๊ะทำงาน และปิดหลอดไฟเหนือโต๊ะทำงานเมื่อมีโอกาส ถ้าคุณต้องการแสงสว่างเพิ่มเติม ให้ใช้โคมไฟพลังงานต่ำแทน ซื้อมู่ลี่หรือผ้าม่านลดแสง ซึ่งจะช่วยให้แสงลอดผ่านเข้ามาได้และยังสร้างความเป็นส่วนตัวให้คุณเมื่อคุณต้องการ การเปลี่ยนหลอดไฟจากหลอดแก้วไปเป็นหลอดตะเกียบ (Compact fluorescent: CFL) หรือหลอดแอลอีดี (LED) เป็นวิธีประหยัดพลังงานที่ดีมาก เพราะหลอดแก้วจะปล่อยพลังงานกว่า 98% จากพลังงานที่ใช้ในรูปของความร้อน ในขณะที่หลอดตะเกียบและหลอดแอลอีดีจะประหยัดพลังงานมากกว่าและมีอายุการใช้งานที่ยาวนานกว่า   หลอดตะเกียบเป็นตัวเลือกแรกในการแทนที่หลอดแก้ว เพราะใช้พลังงานเพียง ¼ ของพลังงานที่หลอดแก้วใช้ แต่หลอดตะเกียบมีสารประกอบเป็นปรอท ดังนั้น ต้องระวังการเก็บหรือสัมผัสหลอดไฟเมื่อเกิดความเสียหายให้ดี หลอดแอลอีดีเป็นหลอดไฟแบบใหม่ในตลาด ซึ่งมีราคาแพงกว่าหลอดตะเกียบ แต่มีอายุการใช้งานที่ยาวนานกว่าและไม่มีสารปรอท วิธีนี้เป็นวิธีที่ง่ายที่สุด เป็นวิธีทั่วไปในการประหยัดพลังงาน และเห็นผลได้จริง ลองเริ่มตรวจสอบจำนวนหลอดไฟที่เปิดใช้ในบ้านของคุณ และพิจารณาว่าคุณจำเป็นต้องใช้หลอดไฟกี่ดวงในแต่ละครั้ง เมื่อคุณออกจากห้อง ให้สร้างนิสัยคอยปิดไฟอยู่เสมอทุกๆ ครั้งที่ออกจากห้อง   ใช้หลอดไฟที่ไม่ต้อง “สะสมพลังงานหลังเปิดสวิตช์” ในพื้นที่ที่ใช้หลอดไฟในระยะเวลาสั้นๆ โดยข้อมูลนี้มักจะถูกเขียนอยู่ที่กล่องของหลอดไฟ ถ้าคุณต้องการออกไปข้างนอก ให้คนในครอบครัวของคุณเปิดไฟเพียง 1-2 ห้องในตอนกลางคืน แทนที่จะเปิดไฟให้สว่างทั่วทั้งบ้าน เพื่อการประหยัดพลังงานสูงสุด ให้ใช้เทียน ระบบให้แสงสว่างแบบโบราณนี้จะช่วยสร้างแสงในตอนกลางคืนที่ได้ผลดี โรแมนติก และให้ความสงบ ถ้าคุณไม่คิดว่าการใช้เทียนทุกๆ วันมันจะทำได้จริง ลองใช้เทียนเพียง 1-2 ครั้งต่อสัปดาห์ แต่ระวังการใช้เทียนในบริเวณที่มีเด็กเล็ก และดูให้ดีว่าทุกคนในครอบครัวของคุณรู้วิธีใช้เทียนอย่างปลอดภัย ตรวจสอบว่าประตูและหน้าต่างภายในบ้านของคุณปิดสนิท ซึ่งจะช่วยประหยัดพลังงานเป็นอย่างมาก การปิดรอยรั่วรอบตัวบ้านจะช่วยไม่ให้ความเย็นจากเครื่องปรับอากาศไหลออกไปนอกบ้านในช่วงฤดูร้อน และไม่ให้ความร้อนออกจากตัวบ้านในฤดูหนาว   การจ้างผู้รับเหมามาช่วงปิดรอยรั่วรอบตัวบ้านนั้นมีความคุ้มค่ามากพอที่จะจ้าง นอกจากนี้ ลองตรวจสอบห้องใต้หลังคา ช่องใต้บ้าน กำแพง และฝ้าเพดาน เพื่อดูว่าคุณต้องปิดรอยรั่วบริเวณใดบ้าง ติดแผ่นกันสาดด้วยวัสดุที่ใช้อุดรอยรั่วและติดแผ่นกันรอบประตู หน้าต่าง และบริเวณที่ติดตั้งเครื่องปรับอากาศ คุณอาจจะซื้อแผ่นพลาสติกเพื่อติดตั้งเหนือหน้าต่างในช่วงฤดูหนาว การใช้น้ำร้อนจะใช้พลังงานปริมาณมาก แต่คุณก็ไม่ถึงกับต้องอาบน้ำเย็น แค่ขอให้คิดถึงปริมาณน้ำร้อนที่คุณใช้และวิธีทำน้ำร้อนก็พอ ซึ่งจะช่วยให้คุณประหยัดพลังงานได้มากขึ้น   ดูให้ดีว่าเครื่องทำน้ำร้อนของคุณนั้นไม่มีรอยรั่ว เพื่อไม่ให้เสียความร้อนมากเกินไป พิจารณาใช้เครื่องทำน้ำอุ่นที่ใช้ระบบหม้อต้มแทน ใช้ฝักบัวอาบน้ำแทนการตักอาบ การตักน้ำอาบจะใช้น้ำมากกว่าฝักบัว อาบน้ำให้เร็วกว่าเดิม การใช้เวลาอาบน้ำ 20 นาทีทำให้เสียพลังงานไฟฟ้าเป็นจำนวนมาก บางครั้งการใช้เครื่องปรับอากาศเป็นสิ่งที่หลีกเลี่ยงไม่ได้ แต่ก็ไม่มีเหตุผลที่จะใช้เครื่องปรับอากาศตั้งแต่ช่วงเริ่มต้นฤดูใบไม้ผลิไปจนสิ้นสุดฤดูร้อน ลองหาวิธีให้ความเย็นด้วยวิธีอื่นถ้าเป็นไปได้ คุณจะประหยัดพลังงานและเงินได้มากจากการรักษาอุณหภูมิภายในบ้านให้ต่ำกว่าอุณหภูมิปกติในฤดูหนาวประมาณ 2-3 องศา ถ้าคุณรู้สึกหนาว ให้หาเสื้อกันหนาวหนาๆ มาใส่แทนที่จะเปิดเครื่องทำความร้อน
ถอดปลั๊กเครื่องใช้ไฟฟ้าที่ไม่ได้ใช้งาน. เปลี่ยนเครื่องใช้ไฟฟ้าเป็นแบบประหยัดพลังงาน. ลดการพึ่งพาเครื่องใช้ไฟฟ้า. ใช้พลังงานที่นำกลับมาใช้ใหม่ได้. เปลี่ยนไปใช้แสงจากธรรมชาติ. เปลี่ยนหลอดไฟ. ปิดไฟ. ป้องกันรอยรั่วในตัวบ้าน. ใช้น้ำอุ่นน้อยลง. ใช้เครื่องปรับอากาศให้น้อยลง. ปล่อยให้บ้านมีอุณหภูมิต่ำในช่วงฤดูหนาว.
https://www.wikihow.com/Save-Electricity https://www.wikihow.com/Save-Electricity https://www.wikihow.com/Save-Electricity https://www.wikihow.com/Save-Electricity
Appliances Energy Source Lighting Heating and Cooling